Blaze7451/Wiki-th-20250601 huggingface dataset:
พระเจ้ามัคซีมีลีอานที่ 2 แห่งบาวาเรีย

พระเจ้ามัคซีมีลีอานที่ 2 แห่งบาวาเรีย (Maximilian Joseph ; 28 พฤศจิกายน ค.ศ. 1811 – 10 มีนาคม ค.ศ. 1864) เป็นพระมหากษัตริย์แห่งราชอาณาจักรบาวาเรียผู้ครองราชย์ระหว่างวันที่ 28 มีนาคม ค.ศ. 1848 จนเสด็จสวรรคตเมื่อวันที่ 10 มีนาคม ค.ศ. 1864 พระเจ้ามัคซีมีลีอานที่ 2 แห่งบาวาเรียเป็นพระราชโอรสของพระเจ้าลูทวิชที่ 1 พระองค์เป็นพระราชบิดาของพระเจ้าลูทวิชที่ 2 และ พระเจ้าอ็อทโท

**มกุฎราชกุมาร**
หลังจากที่ทรงสำเร็จการศึกษาจากเกิททิงเงินและเบอร์ลินแล้วเจ้าชายมัคซีมีลีอานก็เสด็จประพาสในเยอรมนี และเสด็จไปยังอิตาลี และกรีซ ในปี ค.ศ. 1836 พระองค์ก็ทรงได้รับการแนะนำต่อสภาการปกครอง และทรงแสดงพระวิริยะอุตสาหะตั้งแต่เริ่มแรก พระองค์ทรงประกาศว่าถ้าไม่ได้ประสูติในฐานะที่เป็นมกุฎราชกุมารแล้วก็จะทรงเลือกเป็นศาสตราจารย์ ในฐานะมกุฎราชกุมารเจ้าชายมัคซีมีลีอานประทับที่ปราสาทโฮเฮ็นชวานเกาไม่ไกลจากฟึสเซิน เมื่อประทับอยู่ที่นั่นพระองค์ก็ทรงสังคมกับวงของผู้มีการศึกษาและศิลปิน และทรงอุทิศเวลาในทางการศึกษาทางวิทยาศาสตร์และประวัติศาสตร์

**อ้างอิง**
 Hans Christian Andersen (1996) 1855. Mit Livs Eventyr. II. Gyldendal. ISBN 87-00-24708-1.

**ข้อมูลเพิ่มเติม**
 ราชอาณาจักรบาวาเรีย
หมวดหมู่:พระมหากษัตริย์บาวาเรีย
หมวดหมู่:มกุฎราชกุมารแห่งบาวาเรีย
หมวดหมู่:ราชวงศ์วิทเทิลส์บัค
เรือพระที่นั่งมหาจักรี

เรือพระที่นั่งมหาจักรี เป็นเรือพระที่นั่งแบบเรือลาดตระเวน ขึ้นระวางประจำการเมื่อ พ.ศ. 2435 ในการสร้างเรือลำนี้ สมเด็จพระเจ้าบรมวงศ์เธอ กรมพระยาดำรงราชานุภาพกับพระยาชลยุทธโยธินทร์ ไปติดต่อกับบริษัท ราเมจแอนด์เฟอร์กูสัน ต่อที่เมืองลีธ ประเทศสกอตแลนด์ เมื่อ พ.ศ. 2434 ใช้เวลา 10 เดือนจึงสร้างเสร็จ ออกเดินทางจากเมืองลีธเมื่อ 12 ตุลาคม พ.ศ. 2435 มาถึงกรุงเทพเมื่อ 6 ธันวาคม พ.ศ. 2435 
เรือลำนี้เป็นเรือพระที่นั่งของรัชกาลที่ 5 ในการเสด็จในประเทศไทย เช่น เกาะสีชัง ปากแม่น้ำเจ้าพระยา เมื่อ พ.ศ. 2436 และในการเสด็จประพาศต่างประเทศ เช่น ชวา (พ.ศ. 2439) ยุโรป (พ.ศ. 2440 และ 2450) สิงคโปร์ (พ.ศ. 2445) และออกรับแขกบ้านแขกเมืองหลายครั้งตลอดรัชกาลที่ 5
เรือพระที่นั่งมหาจักรีลำแรกปลดระวางเมื่อ พ.ศ. 2459 ทางราชการขายเรือลำนี้ยกเว้นเครื่องจักรให้บริษัทกาวาซากิ โกเบ ซึ่งทางบริษัทมารับเรือลำนี้ออกจากกรุงเทพฯเมื่อ 7 สิงหาคม พ.ศ. 2459 เครื่องจักรของเรือลำนี้ บริษัทกาวาซากิ โกเบ ได้นำไปต่อเรือพระที่นั่งมหาจักรีลำที่สอง ซึ่งขึ้นระวางในสมัยรัชกาลที่ 6 (ต่อมาคือ เรือหลวงอ่างทอง ลำที่ 1) และถูกระเบิดทำลายในสงครามโลกครั้งที่ 2

**อ้างอิง**
 เรือพระที่นั่งมหาจักรี 24 ปีก่อนปลดระวาง. ศิลปวัฒนธรรม. ปีที่ 18 (6) เมษายน 2540 หน้า 113-117
หมวดหมู่:เรือลาดตระเวน
หมวดหมู่:เรือลาดตระเวนเบา
หมวดหมู่:เรือลาดตระเวนของกองทัพเรือไทย
หมวดหมู่:เรือที่ต่อในสกอตแลนด์
โซโคลส (เพลงจอน แม็กลาฟลิน)

"โซโคลส" (So Close) คือเพลงประกอบภาพยนตร์เรื่อง มหัศจรรย์รักข้ามภพ (Enchanted) จากวอลต์ดิสนีย์ เพลงนี้เป็นผลงานการเรียบเรียงดนตรีของอลัน เม็นเคน และประพันธ์คำร้องขึ้นโดย Stephen Schwartz เพลงนี้ขับร้องโดยจอน แม็กลาฟลิน ออกจำหน่ายเมื่อวันที่ 20 พฤศจิกายน พ.ศ. 2550 โดยเป็นเพลงหนึ่งในอัลบั้ม เอ็นแชนเต็ด อัลบั้มเพลงประกอบภาพยนตร์เรื่องดังกล่าว
เพลงนี้ได้รับการเสนอชื่อเข้าชิงรางวัลในงานประกาศผลรางวัลออสการ์ ครั้งที่ 80 ในด้านเพลงดั้งเดิมยอดเยี่ยม พร้อมกับเพลง "แฮปปีเวิร์กกิงซอง" (Happy Working Song) และ "แดตส์ฮาวยูโนว" (That's How You Know) จากอัลบั้มเพลงประกอบภาพยนตร์เรื่องนี้เช่นกัน
เพลงนี้ได้รับการขับร้องใหม่ในภาษารัสเซีย ในชื่อว่า  "Так Близко (Tak Blizko)" ขับร้องโดย Aleksandr Panaiotov

**อ้างอิง**
หมวดหมู่:ซิงเกิลในปี พ.ศ. 2550
หมวดหมู่:เพลงของจอน แม็กลาฟลิน
หมวดหมู่:เพลงในปี พ.ศ. 2550
กลุ่มภาษาโบดิช

กลุ่มภาษาโบดิช (Bodish languages) มาจากภาษาทิเบต bod ซึ่งเป็นชื่อของภาษาทิเบตในความหมายอย่างกว้าง ซึ่งมาจากการที่กลุ่มผู้พูดภาษาเหล่านี้มักถือว่าตนเป็นชาวทิเบต การแบ่งกลุ่มภาษาโบดิชให้เป็นกลุ่มย่อยมีความแตกต่างกัน แต่ส่วนใหญ่ถือว่าภาษาทิเบตแยกต่างหากจากภาษาโบดิชตะวันออก Bradley (1997) ได้ให้กลุ่มภาษาโบดิชรวมถึงกลุ่มภาษาหิมาลัยตะวันตก กลุ่มภาษาซังลา กลุ่มภาษาตามันกิก ทำให้คำว่ากลุ่มภาษาโบดิชมีความหมายเท่ากับกลุ่มภาษาทิเบต-กิเนารีในการแบ่งแบบอื่น ทำให้กลุ่มภาษาโบดิชแยกเป็นสองฝ่ายชัดเจน คือกลุ่มโบดิชตะวันออกกับภาษาทิเบต

**อ้างอิง**
 George van Driem (2001) Languages of the Himalayas: An Ethnolinguistic Handbook of the Greater Himalayan Region. Brill.
หมวดหมู่:ตระกูลภาษาจีน-ทิเบต
พระเจ้าเปแป็งพระวรกายเตี้ย

พระเจ้าเปแป็งพระวรกายเตี้ย (Pippin der Jüngere, Pépin le Bref, Pepin the Short; ประมาณ ค.ศ. 714 — 24 กันยายน ค.ศ. 768) นอกจากจะทรงได้รับฉายานามว่า "พระวรกายเตี้ย" แล้วก็ยังรู้จักกันในพระนามอื่นด้วยเช่น "เปแป็งผู้ทรงพระเยาว์" หรือ "เปแป็งที่ 3" เป็นโอรสของชาร์ล มาร์แตล และเป็นพระราชบิดาของชาร์เลอมาญ ได้เป็นสมุหราชมนเทียรและดยุกแห่งชาวแฟรงก์ ตั้งแต่ ค.ศ. 741 และพระมหากษัตริย์แห่งชาวแฟรงก์ระหว่าง ค.ศ. 751 จนเสด็จสวรรคตเมื่อวันที่ 24 กันยายน ค.ศ. 768

**อ้างอิง**
หมวดหมู่:พระมหากษัตริย์แฟรงก์
หมวดหมู่:สมุหราชมนเทียร
หมวดหมู่:ราชวงศ์การอแล็งเฌียง
รัฐควีนส์แลนด์

รัฐควีนส์แลนด์ (Queensland) เป็นรัฐในประเทศออสเตรเลียที่อยู่ทางตะวันออกเฉียงเหนือของแผ่นดินทวีป ติดกับนอร์เทิร์นเทร์ริทอรี ทางตะวันตก ติดกับรัฐเซาท์ออสเตรเลียทางตอนตะวันตกเฉียงใต้ และรัฐนิวเซาท์เวลส์ ทางทิศใต้
ทางตะวันออกของรัฐควีนส์แลนด์ เป็นทะเลปะการังและมหาสมุทรแปซิฟิก รัฐควีนส์แลนด์มีพื้นที่ใหญ่เป็นอันดับ 2 รองจากรัฐเวสเทิร์นออสเตรเลียและเป็นรัฐที่มีประชากรมากที่สุดเป็นอันดับ 3 รองจากรัฐนิวเซาท์เวลส์และรัฐวิกตอเรีย
พื้นที่แต่เดิมมีคนพื้นเมืองออสเตรเลียและชาวเกาะทอร์เรสสเตรทอาศัยอยู่ ที่มาอยู่ราว 40,000 ถึง 65,000 ปีก่อน ต่อมาเป็นอาณานิคมของอังกฤษและแยกจากนิวเซาท์เวลส์เมื่อวันที่ 6 มิถุนายน ค.ศ. 1859 ถือว่าเป็นวันเฉลิมฉลองประจำปีของรัฐ เรียกว่าวันควีนส์แลนด์

**อ้างอิง**

**แหล่งข้อมูลอื่น**
  Government of Queensland -  Queensland State Archives 

ควีนส์แลนด์
หมวดหมู่:รัฐและดินแดนที่ก่อตั้งในปี พ.ศ. 2402
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมและรัฐในอารักขาของอังกฤษในเขตโอเชียเนีย
มายบลัดดีวาเลนไทน์ (เพลงทาทา ยัง)

"มายบลัดดีวาเลนไทน์" (My Bloody Valentine) คือซิงเกิลที่ 2 ของทาทา ยัง จากอัลบั้ม เรดีฟอร์เลิฟ เริ่มเผยแพร่เมื่อวันที่ 25 สิงหาคม พ.ศ. 2552 โดยออกจำหน่ายผ่านทางดิจิตอลดาวน์โหลดและเผยแพร่ทางวิทยุในประเทศไทย
เมื่อกลางเดือนกุมภาพันธ์ พ.ศ. 2553 ทาทา ยัง ได้ออกเผยแพร่เพลง "มายบลัดดีวาเลนไทน์" ในฉบับภาษาไทย ออกมาทุกคลื่นวิทยุ เนื่องในโอกาสเดือนแห่งความรัก

**ชาร์ต**

**อ้างอิง**
หมวดหมู่:เพลงในปี พ.ศ. 2552
หมวดหมู่:ซิงเกิลในปี พ.ศ. 2552
รัฐเซาท์ออสเตรเลีย

รัฐเซาท์ออสเตรเลีย (South Australia) เป็นรัฐของประเทศออสเตรเลีย ตั้งอยู่ทางตอนใต้ของประเทศ ครอบคลุมพื้นที่แห้งแล้งโดยส่วนใหญ่ของทวีป มีพื้นที่ 983,482 ตร.กม. (379,725 ตร.ไมล์) ถือว่าเป็นพื้นที่ใหญ่ที่สุดเป็นอันดับ 4 ใน 6 รัฐและ 2 ดินแดน ของประเทศ
รัฐมีพื้นที่ติดกับรัฐเวสเทิร์นออสเตรเลียและนอร์เทิร์นเทร์ริทอรี ส่วนด้านตะวันออกเฉียงเหนือติดกับ รัฐควีนส์แลนด์ ด้านตะวันออกติดกับรัฐนิวเซาท์เวลส์และรัฐวิกตอเรีย และทางทิศใต้ติดกับอ่าวเกรตออสเตรเลียไบท์และมหาสมุทรใต้ กับประชากรราว 1.6 ล้านคน ซึ่งมีจำนวนน้อยกว่า 10% ของประชากรในออสเตรเลีย เป็นรัฐหรือดินแดนที่มีประชากรอันดับ 5 ของออสเตรเลีย ประชากรส่วนใหญ่อยู่ที่เมืองแอดิเลด เมืองหลวงของรัฐ ที่ยังคงเป็นพื้นที่อุดมสมบูรณ์ ทั้งชายฝั่งตะวันออกเฉียงใต้และแม่น้ำเมอร์เรย์

**อ้างอิง**

ซเซาท์ออสเตรเลีย
หมวดหมู่:รัฐและดินแดนที่ก่อตั้งในปี พ.ศ. 2379
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมและรัฐในอารักขาของอังกฤษในเขตโอเชียเนีย
คอนซีลเลอร์

คอนซีลเลอร์
คอนซีลเลอร์ (Concealer) เป็นเครื่องสำอางรูปแบบหนึ่งที่ใช้ในการปกปิดสิว รอยหมองคล้ำใต้ตา หรือจุดด่างดำเล็กๆ ที่ปรากฏบนผิวหน้า คอนซีลเลอร์มักจะปกปิดรอยจุดด่างดำได้เป็นอย่างดีโดยการทำให้กลมกลืนกับผิวที่มีปัญหาหรือสีไม่เรียบเนียน ผลิตภัณฑ์นี้หญิงใช้เป็นหลักแต่ก็เริ่มใช้ในหมู่ผู้ชายมากขึ้น
ทั้งคอนซีลเลอร์และรองพื้นมักจะใช้เพื่อทำให้ผิวดูกลมกลืนและเสมอกัน ทั้งสองชนิดของเครื่องสำอางแตกต่างกันตรงที่คอนซีลเลอร์มักจะมีเม็ดสีที่เข้มข้น นอกจากนี้รองพื้นมักจะใช้ทาในบริเวณกว้างกว่าคอนซีลเลอร์ คอนซีลเลอร์ได้ออกวางจำหน่ายครั้งแรกเมื่อ ปี 1938 โดยบริษัท แม็กซ์แฟกเตอร์ ในชื่อการค้า ‘erace'
คอนซีลเลอร์จะมาในหลากหลายเฉกเช่นจากอ่อนสุดถึงเข้มสุด บางสีมีวัตถุประสงค์เพื่อทำให้เหมือนโทนสีผิวธรรมชาติ ในขณะที่บางตัวจะเอามาคอนทราสกับรอยจุดด่างดำ สีที่อ่อนสุดถึงขาวสุดสามารถใช้ลบเลือนรอยคล้ำหรือรอยช้ำและทำให้ผิวที่หมองคล้ำกระจ่างใสขึ้น สีเขียวและสีฟ้าสามารถแก้ไขรอยแดงที่เกิดจากสิว เส้นเลือดแตกหรือ rosacea คอนซีลเลอร์สีม่วงจะทำให้หน้าดูสว่างขึ้น คัลเลอร์คอนซีลเลอร์เหล่านี้มักจะใช้แต้มตรงจุดภายใต้คอนซีลเลอร์หรือรองพื้นที่ตรงกับโทนสีผิวของผู้ใช้ สกินโทนคอนซีลเลอร์ไม่ใช่แค่เป็นประเภทที่ใช้ทั่วไปแต่ก็มักจะเพียงพอในการซ่อนหรือทำให้กลมกลืนกับผิวที่มีปัญหาหรือสีไม่เรียบเนียน
คอนซีลเลอร์มาในหลายสูตร ตั้งแต่ให้ความชุ่มชื้นถึงการต่อต้านการเกิดสิว คอนซีลเลอร์จะผลิตตั้งแต่ปกปิดบางเบาถึงปกปิดเป็นพิเศษ คอนซีลเลอร์จะแบ่งเป็น 7 ระดับของการปกปิด (ระดับ 1 ปกปิดบางเบาสุดถึง ระดับ7 ปกปิดเรียบเนียนที่สุด) คอนซีลเลอร์ระดับ 1 แป้งฝุ่น ระดับ 2 แบบอัดแข็ง ระดับ 3 แบบมูสแมท ระดับ 4 แบบดินสอ ระดับ 5 แบบน้ำ ระดับ 6 แบบครีม ระดับ 7 แบบเปียก
สิ่งที่จะกำหนดว่าคุณต้องใช้คอนซีลเลอร์แบบไหนเพื่อการปกปิดขึ้นอยู่กับว่าคุณต้องการปกปิดผิวที่มีปัญหาหรือสีไม่เรียบเนียนบริเวณส่วนของตรงไหน อธิเช่นซ่อนรูขุมขนที่กว้างหรือจุดด่างดำ อาจจะใช้คอนซีลเลอร์ที่ ปกปิดบางเบาตั้งแต่ระดับ 1 ถึง 3 ในการปกปิดสิวรอยคล้ำหรือถุงใต้ตาระดับ 3 ถึง 6 จะเหมาะสม แต่ถ้าต้องการการปกปิดรอยแผลเป็นหรือไฝคุณจะต้องการปกปิดที่หนามากตั้งแต่ระดับ 6 ขึ้นไป คอนซีลเลอร์บางตัวสามารถใช้ด้วยตัวเองหรือใช้ร่วมกับรองพื้น
หมวดหมู่:เครื่องสำอาง
รัฐเวสเทิร์นออสเตรเลีย

รัฐเวสเทิร์นออสเตรเลีย (Western Australia) หรือเรียกอย่างภาษาไทยเดิมว่า รัฐออสเตรเลียตะวันตก เป็นรัฐในประเทศออสเตรเลีย ถือเป็นรัฐที่ใหญ่ที่สุดของออสเตรเลีย และเป็นเขตการปกครองที่ใหญ่ที่สุดเป็นอันดับ 2 ของโลกรองจากสาธารณรัฐซาฮา มีประชากร 2.1 ล้านคน (10% ของประเทศ) มี 85% ของคนที่อาศัยทางมุมใต้-ตะวันตกของรัฐ มีเมืองหลวงคือนคร เพิร์ท

**อ้างอิง**

ออสเตรเลียตะวันตก
หมวดหมู่:รัฐและดินแดนที่ก่อตั้งในปี พ.ศ. 2433
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมและรัฐในอารักขาของอังกฤษในเขตโอเชียเนีย
หมวดหมู่:ประวัติศาสตร์เชียงใหม่

ประวัติศาสตร์เชียงใหม่ หมายถึง ประวัติศาสตร์ของเชียงใหม่ ในอดีตตั้งแต่ยุคเมืองเชียงใหม่ ในฐานะรัฐบรรณาการของอาณาจักรตองอู (พ.ศ. 2101-2139) อาณาจักรอยุธยา (พ.ศ. 2139-2158) อาณาจักรอังวะ (พ.ศ. 2158-2207) อาณาจักรรัตนปุระอังวะ (พ.ศ. 2207-2317) และนครเชียงใหม่ ในฐานะประเทศราชของสยาม (พ.ศ. 2317-2476)
หมวดหมู่:ประวัติศาสตร์ของจังหวัดเชียงใหม่
ชียงใหม่
อนุตตรธรรม

อนุตตรธรรม หมายถึง ธรรมที่ไม่มีสิ่งใดยิ่งไปกว่า
ในศาสนาพุทธ อนุตตรธรรม หมายถึง- โลกุตตรธรรม 9 ได้แก่ โลุตตรมรรค 4 สามัญผล 4 และนิพพาน
ในลัทธิอนุตตรธรรม อนุตตรธรรม หมายถึง- เต๋า - สัจภาวะที่เชื่อว่าเป็นต้นกำเนิดของสรรพสิ่ง- พระแม่องค์ธรรม - พระเป็นเจ้าในรูปบุคลาธิษฐานของเต๋า พระผู้สร้างและก่อกำเนิดสรรพสิ่ง- วิถีอนุตตรธรรม - สายการปฏิบัติบำเพ็ญธรรมเพื่อพัฒนาจิตวิญญาณกลับไปสู่เต๋า

**อ้างอิง**
หมวดหมู่:คำศัพท์ศาสนา
อายไลเนอร์

ไฟล์:Eye makeup.jpg|thumb|ภาพแสดงการวาดอายไลเนอร์สีน้ำตาล บริเวณใต้คิ้ว
อายไลเนอร์ เป็นเครื่องสำอางที่ใช้สำหรับเน้นดวงตา จะใช้เขียนบริเวณรอบรูปทรงของตาเพื่อสร้างความหลากหลายในมุมมองของดวงตาที่จะทำให้ดูโตขึ้น แม้ว่าวัตถุประสงค์หลักจะมุ่งให้ผู้หญิงใช้ แต่ก็มีการขยายไปสู่ตลาดของกลุ่มผู้ชาย เรียกว่า กายไลเนอร์ (guy liner)

**ประวัติ**
อายไลเนอร์มีการใช้ครั้งแรกเมื่อในสมัยอียิปต์โบราณและเมโสโปเตเมีย ซึ่งใช้เป็นขอบสีดำเข้มทารอบดวงตา ส่วนมากใช้ในหญิงชาวอาหรับ
ในทศวรรษ 1960 อายไลเนอร์แบบน้ำถูกผลิตเพื่อใช้ในการสร้างเส้นหนาระหว่างเส้นดำกับเส้นขาวบนดวงตา ในแฟชั่นแต่งหน้าที่เชื่อมโยงกับผู้ออกแบบเช่น แมรีควอนต์

**การใช้งานในปัจจุบัน**
ในปลายศตวรรษที่ 20 และต้นศตวรรษที่ 21 การเน้นอายไลเนอร์แบบหนาจะได้รับอิทธิพลมาจากแฟชั่นโกธิก  มีการวาดอายไลเนอร์ทั้งแบบหนา และแบบบางเป็นแฟชั่น
และสมัยนี้ผู้ชายก็ได้รับอิทธิพลมาจาก emo subculture และหลากหลายรูปแบบไลฟสไตล์
อายไลเนอร์ยังสามารถใช้ในการแสดงอารมย์ถึงความกดดันหรือตรึงเครียดในภาพถ่ายที่มีชื่อเสียงเช่น "Bleeding Mascara”

**ชนิดของอายไลเนอร์**
อายไลเนอร์สามารถทำแบบสมัดจ์บางเบา หรือไว้เน้นดวงตาให้ดูเด่นชัด ขึ้นอยู่กับเนื้อของอายไลเนอร์ซึ่งมี 4 สูตรหลักที่มีอยู่ในตลาด และได้ผลิตแตกต่างกันออกไป- Liquid eyeliner เป็นอายไลเนอร์น้ำแบบทึบ มักบรรจุในขวดเล็กและใช้กับแปรงเล็กๆซึ่งจะทำให้เส้นคมแหลมและแม่นยำ- Powder-based eye pencil เป็นดินสออายไลเนอร์ ส่วนมากจะมาในสีดำเข้มและด้าน- Wax-based eye pencils เป็นดินสออายไลเนอร์ที่มีส่วนผสมของขี้ผึ้ง เวลาเขียนจะมีความนุ่มและช่วยเขียนง่ายขึ้น มีสีเข้มและสีอ่อน เช่นสีขาวหรือสีเบจ ดินสออายไลเนอร์ที่มีส่วนผสมของขี้ผึ้ง ยังมีจำหนายในรูปแบบของทรงกรวยหรือในแบบอัดแข็ง- Kohl เป็นผงทาขอบตา มีเนื้อนุ่ม มีเฉดสีดำเข้มและด้าน  มีจำหน่ายแบบดินสอ แป้งอัดแข็ง หรือแป้งฝุ่น  เป็นชนิดที่นิยมใช้ที่สุด- Gel eyeliner มีเนื้อที่นุ่ม สามารถวาดได้ด้วยแปรง ซึ่งสามารถวาดได้แม่นยำ และมีเนื้อที่นุ่มกว่า Kohl
หมวดหมู่:เครื่องสำอาง
เวิลด์มิวสิก

เวิลด์มิวสิค (World music) มีความหมายถึงเพลงพื้นเมืองหรือเพลงโฟล์กในวัฒนธรรมต่าง ๆ ที่สร้างสรรค์และเล่นโดยนักดนตรีท้องถิ่น 
ในทางตะวันตก คำว่า "เวิลด์มิวสิค" จะหมายถึงดนตรีที่ไม่ใช่ดนตรีจากทวีปอเมริกาเหนือและดนตรีอังกฤษ หรือเป็นดนตรีโฟล์กท้องถิ่น หรือดนตรีที่รวมเพลงท้องถิ่นหลายอย่าง ตัวอย่างของแนวเพลงเช่น ดนตรีเร็กเกในประเทศจาเมกาหรือละติน เป็นต้น ที่เติบโตจนแยกเป็นแนวเพลงเฉพาะ ดนตรีจีนหรือดนตรีแอฟริกา ก็ถูกจำแนกว่าเป็นเวิลด์มิวสิกเช่นกัน 

**อ้างอิง**
หมวดหมู่:แนวดนตรี
หมวดหมู่:ธุรกิจดนตรี
หมวดหมู่:โลกาภิวัตน์
หมวดหมู่:รูปแบบรายการวิทยุ
หมวดหมู่:โลกาภิวัตน์

หมวดหมู่:การเมืองแบ่งตามประเด็น
หมวดหมู่:สังคมวิทยา
หมวดหมู่:การค้าระหว่างประเทศ
หมวดหมู่:ความสัมพันธ์ระหว่างประเทศ
หมวดหมู่:ธุรกิจ
หมวดหมู่:ปัญหาสังคม
หมวดหมู่:โลก
ดนตรีอิเล็กทรอนิกส์บอดี

ดนตรีอิเล็กทรอนิกส์บอดี (Electronic body music) เรียกย่อ ๆ ว่า   EBM หรือ อินดัสเทรียลแดนซ์ (Industrial dance) เป็นแนวเพลงที่รวมองค์ประกอบของดนตรีอินดัสเทรียล

**อ้างอิง**
หมวดหมู่:แนวดนตรี
หมวดหมู่:ประเภทดนตรีอิเล็กทรอนิกส์แดนซ์
กัวจาระฮ์

ทางเข้ากัวจาระฮ์
กัวจาระฮ์  (Gua Charah) เป็นถ้ำที่ตั้งใกล้เมืองสุไหงเลิมบิง (Sungai Lembing) ห่างจากเมืองกวนตัน เมืองหลวงของรัฐปะหัง ประมาณ 30 กิโลเมตร โดยภายในถ้ำชั้นในมีพระพุทธไสยาสน์นอนหินปูน ยาว 9 เมตร ที่พระไทยรูปหนึ่งสร้างไว้ บริเวณขอบผาที่ใกล้กันมีทิวทัศน์สวยงาม และถ้ำมีขนาดใหญ่โต เหมาะแก่การท่องเที่ยว แต่การเดินสำรวจต้องมีผู้นำทาง

**อ้างอิง**
 อรอนงค์ กรุณา และคณะ (แปล). หน้าต่างสู่โลกกว้างมาเลเซีย.หน้าต่างสู่โลกกว้าง:กรุงเทพฯ. หน้า 264
หมวดหมู่:วัดไทยในต่างประเทศ
หมวดหมู่:ชาวไทยพลัดถิ่นในประเทศมาเลเซีย
หมวดหมู่:สิ่งก่อสร้างในรัฐปะหัง
มายบลัดดีวาเลนไทน์ (แก้ความกำกวม)

มายบลัดดีวาเลนไทน์ (My Bloody Valentine) อาจหมายถึง- มายบลัดดีวาเลนไทน์ วงอัลเทอร์เนทีฟร็อกจากไอร์แลนด์- มายบลัดดีวาเลนไทน์ (เพลงทาทา ยัง) เพลงของ ทาทา ยัง ในอัลบั้ม เรดีฟอร์เลิฟ- มายบลัดดีวาเลนไทน์ (ภาพยนตร์) ภาพยนตร์สยองขวัญจากประเทศแคนาดา
คอมป์ซอกนาทัส

คอมป์ซอกนาทัส (Compsognathus) เป็นไดโนเสาร์เทอโรพอด สกุลไดโนเสาร์ที่ตัวเล็กที่สุดในโลก ลำตัวยาวประมาณ 70 เซนติเมตร และมีน้ำหนักเพียง 3 กิโลกรัม ฟอสซิลของมันพบในเหมืองที่ประเทศเยอรมนี นอกจากนี้ยีงพบในประเทศไทยของเราด้วย พบเศษกระดูก 2 ชิ้นของกระดูกแข้งด้านซ้าย และกระดูกน่องด้านขวา มีความยาวประมาณ 3 เซนติเมตร พบที่หลุมขุดค้นที่ 1 ที่ภูประตูตีหมา อุทยานแห่งชาติภูเวียง อำเภอเวียงเก่า จังหวัดขอนแก่น พบอยู่ในเนื้อหินทรายหมวดหินเสาขัว ยุคครีเทเชียสตอนต้น ลักษณะของกระดูกที่พบมีลักษณะใกล้เคียงกับคอมพ์ซอกเนธัส ลองกิเปส
มันล่าสัตว์ตัวเล็กอย่างแมลง หรือหนู อาศัยอยู่ปลายยุคจูแรสซิก วิ่งเร็ว เป็นไดโนเสาร์เทอราพอดขนาดเล็ก

**อ้างอิง**
 วิฆเนศ ทรงธรรม และ เบญจา เสกธีระ (2549) ไดโนเสาร์ภูเวียง เจ้าฟ้าสิรินธร กรมทรัพยากรธรณี กรุงเทพมหานคร 100 หน้า

**แหล่งข้อมูลอื่น**
  Compsognathus at DinoData-  Compsognathidae at Palaeos.com date=2010-10-11 
หมวดหมู่:ไดโนเสาร์ในยุคจูแรสซิก
เนื่อง นนทนาคร

จิกเมินเจอราลา (Cik Menjelara) เป็นที่รู้จักในนาม หม่อมเนื่อง (สกุลเดิม นนทนาคร; พ.ศ. 2392–2482) หรือเดิมคือ คุณหญิงเนื่อง ฤทธิสงครามรามภักดี เป็นหนึ่งในหม่อมชาวไทยของสุลต่านอับดุล ฮามิด ฮาลิมแห่งเกอดะฮ์ (เดิมคือเจ้าพระยาฤทธิสงครามรามภักดี) เจ้าพระยาไทรบุรีคนสุดท้ายภายใต้การปกครองของสยาม และเป็นพระชนนีของตนกู อับดุล ระห์มัน นายกรัฐมนตรีคนแรกของมาเลเซีย ซึ่งได้รับสมญาว่า "บิดาแห่งมาเลเซีย"

**ประวัติ**

**พื้นฐานครอบครัว**
เนื่องเป็นบุตรีของหลวงนราบริรักษ์ (เกร็บ นนทนาคร) กับนางนราบริรักษ์ (อิ่ม นนทนาคร) ครอบครัวเป็นคหบดีเชื้อสายมอญย่านปากเกร็ด แขวงเมืองนนทบุรี โดยต้นตระกูลอพยพจากเมืองพะโค ในประเทศพม่า บิดาเป็นน้องชายของหลวงรามัญนนทเขตร์คดี (เจ๊ก นนทนาคร) นายอำเภอปากเกร็ดคนแรกและผู้รับพระราชทานนามสกุลนนทนาครจากพระบาทสมเด็จพระมงกุฎเกล้าเจ้าอยู่หัว กล่าวกันว่าหลวงรามัญนนทเขตร์คดี (ทับ) ซึ่งเป็นทวด เป็นบุตรชายคนหนึ่งของเจ้าพระยามหาโยธา (เจ่ง คชเสนี) กับท่านผู้หญิงทรัพย์แต่ไม่ปรากฏหลักฐานเป็นลายลักษณ์อักษรที่แน่ชัด

**ภริยาพระราชทาน**
หลวงนราบริรักษ์นำเนื่องไปถวายตัวรับใช้ในวังโดยอยู่ในการปกครองของหม่อมลี ครั้นมีอายุได้ 19 ปี พระบาทสมเด็จพระจุลจอมเกล้าเจ้าอยู่หัวได้พระราชทานให้เนื่องไปเป็นภริยาของเจ้าพระยาฤทธิสงครามรามภักดี (อับดุลฮามิด) ซึ่งขณะนั้นยังเป็นเจ้าพระยาไทรบุรีประเทศราชของสยาม โดยในเอกสารของมาเลเซียระบุว่า ตนกูอามีนาพี่สาวของเจ้าพระยาฤทธิสงครามรามภักดีชื่นชมในอัธยาศัยของเนื่อง ทั้งเคยเอ่ยปากขอเนื่องจากหลวงนราบริรักษ์ไปเป็นบุตรบุญธรรมที่เมืองไทรบุรี ก่อนเลื่อนฐานะเป็นชายาคนที่สี่ ถือเป็นหม่อมชาวไทยคนหนึ่งจากทั้งหมดห้าคนของสุลต่านแห่งเกอดะฮ์ และมีพระโอรส-ธิดาด้วยกันกับสุลต่านอับดุล ฮามิดด้วยกัน 12 พระองค์ ได้แก่
กล่าวกันว่าคุณหญิงเนื่องเป็นชายาที่เก่งกาจทางธุรกิจ และฉลาดหลักแหลมที่สุดของสุลต่าน เป็นภรรยาคนโปรดแม้ว่าเธอจะมิได้เข้ารีตอิสลามตามพระสวามีก็ตาม โดยคุณหญิงเนื่องได้ขอพระราชานุญาตสร้างวัดสโมสรราชานุประดิษฐ์ (วัดบาการ์บาตาหรือวัดบ้านใต้) ในเมืองอาโลร์เซอตาร์ เมืองหลวงของรัฐเกอดะฮ์เมื่อปี พ.ศ. 2453

**ถึงแก่กรรม**
คุณหญิงเนื่องเสียชีวิตในปี พ.ศ. 2482 ขณะมีอายุได้ 90 ปี และศพถูกฝังในเจดีย์ในพระราชวังตีกาตังกา (Istana Tiga Tangga) ในรัฐเกอดะฮ์ ประเทศมาเลเซีย

**อ้างอิง**

**แหล่งข้อมูลอื่น**
 พันทิปดอตคอม.  เกร็ดกระทู้ ตนกู อับดุล ราห์มัน สายสัมพันธ์สองแผ่นดิน- เรือนไทยดอตคอม.  อดีตชาวสยามผู้ถูกยกย่องให้เป็นบิดาของประเทศมาเลเซีย
2482
หมวดหมู่:คุณหญิง
หมวดหมู่:หม่อม
หมวดหมู่:ชาวไทยเชื้อสายมอญ
หมวดหมู่:บุคคลจากอำเภอปากเกร็ด
หมวดหมู่:บุคคลจากอาโลร์เซอตาร์
หมวดหมู่:ราชวงศ์เกอดะฮ์
หมวดหมู่:ชาวมาเลเซียเชื้อสายไทย
หมวดหมู่:พุทธศาสนิกชนชาวมาเลเซีย
ทรูเฮฮา

ทรู เฮ ฮา หรือ เฮ ฮา (Hay Ha) ออกอากาศทางทรูวิชั่นส์ ช่อง 67 นำเสนอ รายการโทรทัศน์ หรือ ละครโทรทัศน์ ประเภท ตลก เบาสมอง ตลอด 24 ชั่วโมง ทั้งที่เคยออกอากาศทาง ฟรีทีวี และรายการที่ผลิตขึ้นใหม่ ให้เหมาะสมกับการรับชม เริ่มต้นเมื่อวันที่ 9 กันยายน พ.ศ. 2551

**ประวัติ**
เริ่มออกอากาศตั้งแต่วันที่ 9 กันยายน พ.ศ. 2551 พร้อมกับช่อง True Asian Series และได้หยุดออกอากาศในวันที่ 14-17 พฤศจิกายน 2551 เนื่องจากงานพระราชพิธีพระราชทานเพลิงพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์

**รายการที่ออกอากาศ**
รายการ "The Comedian Thailand"
รายการ "มีใจอ๊ะป่าว" ทุกวันศุกร์ เวลา 19.30 น. - 20.30 น.
รายการ "ผีทาเล้นท์" ทุกวันเสาร์ เวลา 20.00 น. - 21.00 น. (เทปแรก 19 เมษายน 2557)
หมวดหมู่:ทรูวิชั่นส์
หมวดหมู่:สถานีโทรทัศน์ในประเทศไทยในอดีต
หมวดหมู่:สถานีโทรทัศน์ที่เริ่มออกอากาศในปี พ.ศ. 2551
หมวดหมู่:สถานีโทรทัศน์ที่ยุติการออกอากาศในปี พ.ศ. 2559
รายชื่อสถานีโทรทัศน์ในภูมิภาคยุโรปตะวันออก

รายชื่อสถานีโทรทัศน์ในภูมิภาคยุโรปตะวันออก

**โปแลนด์**
 สถานีโทรทัศน์แห่งประเทศโปแลนด์ (TVP)
-TVP1
-TVP2
-TVP Info
-TV POLONIA
-TVP HD- สถานีโทรทัศน์ผ่านดาวเทียมโปแลนด์ (PolSat)- สถานีโทรทัศน์ทีวีเอ็น (TVN)- ท้องถิ่น 23 ช่อง

**สาธารณรัฐเช็ก**
 โทรทัศน์เชค (ČT)
-ČT1
-ČT2- สถานีโทรทัศน์ทีวีโนวา

**สโลวาเกีย**
 สถานีโทรทัศน์สโลวัก (STV)
-STV1
-STV2- สถานีโทรทัศน์มากิซา (Markiza)- สถานีโทรทัศน์ช่อง 3 (สโลวาเกีย)

**ฮังการี**
 สถานีโทรทัศน์หลักฮังการี (mTV)
-m1
-m2- สถานีโทรทัศน์ช่อง 2- สถานีโทรทัศน์อาร์ทีแอลคลับ (RTL Klub)- สถานีโทรทัศน์ลุ่มน้ำดานูบ- สถานีโทรทัศน์ท้องถิ่นในประเทศฮังการี 35 ช่อง

**รัสเซีย**
 สถานีโทรทัศน์ช่องหนึ่ง (โออาร์ที)- สถานีโทรทัศน์รัสเซีย- รัสเซียทูเดย์

**เซอร์เบีย**
 สถานีวิทยุโทรทัศน์เซอร์เบีย (RTS)- สถานีโทรทัศน์เซอร์เบียช่อง 2- ท้องถิ่น 16 ช่อง

**โครเอเชีย**
 สถานีวิทยุโทรทัศน์โครเอเชีย (HRT1, HRT2)

**บอสเนีย**
 สถานีโทรทัศน์บอสเนียและเฮอร์เซโกวีน่า (BHT)- สถานีโทรทัศน์ซาราเจโว (TVSA)- สถานีวิทยุโทรทัศน์สาธารณรัฐเซิพสกา

**บัลแกเรีย**
 สถานีโทรทัศน์แห่งชาติบัลแกเรีย

**เบลารุส**
 สถานีโทรทัศน์เบลารุส (BT)

**ยูเครน**
 สถานีโทรทัศน์ยูเครน

**มาซิโดเนีย**
 สถานีวิทยุโทรทัศน์มาซิโดเนีย (MRT)

**สโลวีเนีย**
 สถานีโทรทัศน์สโลวีเนีย- ท้องถิ่น 5 ช่อง

**กรีซ**
 สถานีวิทยุโทรทัศน์อีอาร์ที (EPT)- ท้องถิ่น 100+ ช่อง

**แอลเบเนีย**
 สถานีโทรทัศน์แอลเบเนีย

หมวดหมู่:รายชื่อ
แม่น้ำทามะ

ไฟล์:Tama-River-near-Ome.jpg|thumb|right|250px|แม่น้ำทามะบริเวณใกล้กับเมืองโอเมะ
แม่น้ำทามะ (ทามะงาวะ) เป็นแม่น้ำสายหลักในจังหวัดยามานาชิ จังหวัดคานางาวะ และโตเกียว บนเกาะฮนชู ประเทศญี่ปุ่น รัฐบาลญี่ปุ่นได้ประกาศให้เป็น Class 1 river อย่างเป็นทางการ
แม่น้ำทามะมีความยาวทั้งสิ้น 138 กิโลเมตร และมีพื้นที่ลุ่มน้ำ 1,240 ตารางกิโลเมตร
แม่น้ำทามะไหลผ่านกรุงโตเกียวโดยเป็นเส้นแบ่งอาณาเขตระหว่างโตเกียวและคานางาวะ ริมฝั่งแม่น้ำในเขตเมืองเต็มไปด้วยสวนสาธารณะและสนามกีฬา ทำให้แม่น้ำสายนี้เป็นสถานที่ยอดนิยมสำหรับปิกนิก

**เส้นทางการไหลของแม่น้ำ**
แม่น้ำทามะมีต้นกำเนิดจากภูเขาคาซาโดริในเมืองโคชู จังหวัดยามานาชิ ไหลไปทางทิศตะวันออกสู่ด้านตะวันตกของกรุงโตเกียวที่เป็นพื้นที่ภูเขา ซึ่งมีเขื่อนโอโงจิกั้นแม่น้ำไว้ ทำให้เกิดเป็นทะเลสาบโอกูตามะ แล้วไหลต่อไปทางทิศตะวันออกผ่านอุทยานแห่งชาติ Chichibu Tama Kai ไปสู่เมืองโอเมะในโตเกียว

**แหล่งข้อมูลอื่น**
 แม่น้ำทามะ
ทามะ
ทามะ
ทามะ
แม่แบบ:เหตุการณ์ปัจจุบัน/2552 กันยายน 21

*ศาลฎีกาแผนกคดีอาญาของผู้ดำรงตำแหน่งทางการเมือง พิพากษายกฟ้องคดีทุจริตจัดซื้อต้นกล้ายางพารา 90 ล้านต้น มูลค่า 1,440 ล้านบาท เนื่องจากไม่พบความผิดใด และไม่จำเป็นต้องชดใช้คืนงบประมาณดังกล่าวแก่รัฐ  เอเอสทีวีผู้จัดการออนไลน์
}
ฌูว์ลี แดลปี

ฌูว์ลี แดลปี (21 ธันวาคม ค.ศ. 1969)  นักแสดง ผู้กำกับ นักเขียนบท นักแต่งเพลงและนักร้องชาวฝรั่งเศส จบการศึกษาด้านภาพยนตร์จากโรงเรียนศิลปะทิสช์ในนิวยอร์ก ปัจจุบันใช้ชีวิตอยู่ในสหรัฐอเมริกา และได้รับสัญชาติอเมริกันตั้งแต่ ค.ศ. 2001
ฌูว์ลี แดลปีเกิดที่ปารีส ประเทศฝรั่งเศส บิดามารดาเป็นนักแสดงและผู้กำกับละครเวที ทำให้เธอได้รับการปลูกฝังด้านศิลปะการแสดง และมีโอกาสเล่นละครเวทีตั้งแต่อายุ 5 ปี เริ่มแสดงภาพยนตร์ครั้งแรกเมื่ออายุ 14 ปี ในภาพยนตร์เรื่อง Détective (ค.ศ. 1985) ของฌ็อง-ลุก กอดาร์  รับบทนำครั้งแรกในภาพยนตร์เรื่อง La Passion Béatrice (ค.ศ. 1987) ของแบร์ทร็อง ตาแวร์นีเย
ฌูว์ลี แดลปีย้ายไปอาศัยอยู่ในนิวยอร์กเมื่อ ค.ศ. 1990 และได้แสดงภาพยนตร์เรื่อง Europa Europa (ค.ศ. 1990) ภาพยนตร์ภาษาเยอรมันของอักแญชกา ฮอลลันต์ ผู้กำกับชาวโปแลนด์ ที่ได้รับรางวัลลูกโลกทองคำสาขาภาพยนตร์ภาษาต่างประเทศ และเข้าชิงรางวัลออสการ์สาขาบทภาพยนตร์ดัดแปลง ทำให้เธอเริ่มมีชื่อเสียงในระดับนานาชาติ  ต่อมาในปี ค.ศ. 1993 เธอได้แสดงบทนำใน Trzy kolory: Biały (ค.ศ. 1994) ภาคที่สองของภาพยนตร์ไตรภาคทรีคัลเลอรส์ ของกชึชตอฟ กีแยชลอฟสกี
บทบาทการแสดงที่ทำให้เธอมีชื่อเสียงเป็นที่จดจำ คือบท เซลีน สาวชาวฝรั่งเศสที่พบรักกับเจสซี หนุ่มนักท่องเที่ยวชาวอเมริกัน รับบทโดยอีธาน ฮอว์ก ในภาพยนตร์ของริชาร์ด ลิงก์เลเทอร์เรื่อง Before Sunrise (ค.ศ. 1995) เป็นภาพยนตร์อิสระที่ได้รับคำชื่นชมเป็นอย่างมาก  และกลับมารับบทบาทเดิมในภาพยนตร์ภาคต่อ Waking Life (2001) และ Before Sunset (ค.ศ. 2004) ที่เธอร่วมเขียนบท แต่ง และร้องเพลงประกอบภาพยนตร์ด้วย

**อ้างอิง**

**แหล่งข้อมูลอื่น**
name=Julie Delpy- Julie Delpy Tribute Site
หมวดหมู่:นักแสดงฝรั่งเศส
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายฝรั่งเศส
หมวดหมู่:บุคคลจากปารีส
หมวดหมู่:บุคคลจากนครนิวยอร์ก
ม็อดริไววัล

ม็อดรีไววอล (Mod revival) เป็นแนวเพลงและวัฒนธรรมย่อยที่เกิดขึ้นในสหราชอาณาจักรเมื่อราวปี 1978 ต่อมาก็เริ่มกระจายไปประเทศอื่น ๆ อีกหลายประเทศ

**อ้างอิง**
หมวดหมู่:แนวดนตรี
รอแดซ

รอแดซ (Rodez, LL-Q150 (fra)-Benoît Prieur-rodez.wav หรือ Fr-Rodez-fr FR-Paris.ogg; Rodés, pron) ตั้งอยู่ทางตอนใต้ของประเทศฝรั่งเศส เป็นเมืองหลักของจังหวัดอาแวรงของแคว้นอ็อกซีตานี ชาวเมืองรอแดซเรียกว่า "Ruthenois"

**ประวัติ**
รอแดซเป็นบริเวณที่มีการตั้งถิ่นฐานมาตั้งแต่คริสต์ศตวรรษที่ 5 ที่ก่อตั้งโดยเคลต์ หลังจากการครองบครองโดยโรมัน รอแดซก็ได้รับชื่อว่า "เซโกดูนุม" (Segodunum) ระหว่างสมัยจักรวรรดิก็รู้จักกันในนาม "เมืองรูเตโนรุม" (Civitas Rutenorum) ที่เพี้ยนมาเป็นชื่อปัจจุบัน หลังจากการล่มสลายของจักรวรรดิโรมัน วิซิกอทก็ยึดรอแดซ ต่อมาก็ถูกยึดโดยแฟรงก์ และถูกปล้นทำลายโดยอาหรับในปี ค.ศ. 725 หลังจากนั้นก็ถูกยึดครองโดยกองทัพของดยุกแห่งอากีแตนและเคานต์แห่งตูลูซ ระหว่างสงครามร้อยปีก็ถูกยึดครองโดยกองทัพอังกฤษ
ระหว่างยุคกลางปัญหาใหญ่ของรอแดซคือความขัดแย้งระหว่างเคานต์แห่งรอแดซและบิชอปแห่งรอแดซผู้พยายามแสดงอำนาจในบริเวณต่าง ๆ ของเมืองที่แยกกันด้วยกำแพงเมือง เคานต์แห่งรอแดซสามารถต่อต้านอำนาจของพระราชอำนาจของพระมหากษัตริย์ฝรั่งเศสมาจนกระทั่งเคานต์จอห์นที่ 4 ยอมสวามิภักดิ์ต่อพระเจ้าหลุยส์ที่ 11 ในคริสต์ศตวรรษที่ 15 ศตวรรษต่อมาบิชอปฟร็องซัว เดแต็งก็ทำการก่อสร้างอาสนวิหารแม่พระแห่งรอแดซ
เคานต์คนสุดท้ายของรอแดซ อ็องรีที่ 6 ผู้ต่อมาขึ้นครองราชย์เป็นพระเจ้าอ็องรีที่ 4 แห่งฝรั่งเศสขายบรรดาศักดิ์ให้เป็นทรัพย์สินส่วนพระมหากษัตริย์ในปี ค.ศ. 1589 เมืองรอแดซยังคงรุ่งเรืองทางการค้าต่อมาจนถึงคริสต์ศตวรรษที่ 18 แต่มาสูญเสียความสำคัญเมื่อวีลฟร็องช์-เดอ-รูแอร์ก ได้รับการยกขึ้นเป็นเมืองหลวงเมื่อการปฏิวัติฝรั่งเศสเริ่มขึ้น

**สถานที่ท่องเที่ยว**
 อาสนวิหารแม่พระแห่งรอแดซ เป็นอาสนวิหารที่มีลักษณะเป็นเอกลักษณ์ที่อยู่ติดกำแพงเมืองด้านตะวันตกทั้งหมดซึ่งเป็นกำแพงป้องกันเมือง ซึ่งทำให้มีลักษณะเหมือนป้อม- "ชาเปลนักบุญมาร์ติน"- พิพิธภัณฑ์ประวัติศาสตร์และโบราณคดี- โบสถ์แซ็ง-อาม็อง (สร้างคริสต์ศตวรรษที่ 12, สร้างใหม่ ค.ศ. 1758-ค.ศ. 1761) ภายในเป็นแบบบารอก บริเวณร้องเพลงสวดมีพรมทอแขวนผนังจากคริสต์ศตวรรษที่ 16 เป็นภาพปาฏิหาริย์ของนักบุญอามานด์ นอกจากนั้นก็มีประติมากรรม "ปีเอตะ" และ "ตรีเอกภาพ" (คริสต์ศตวรรษที่ 16)- จวนบิชอป- Musée Denys-Puech - พิพิธภัณฑ์ศิลปะที่ก่อตั้งในปี ค.ศ. 1903 โดยประติมากรDenys Puech ผู้ได้รับทุนการศึกษาปรีซ์เดอโรมในปี ค.ศ. 1884

**เศรษฐกิจ**
รอแดซเป็นเมืองศูนย์กลางทางการเกษตรกรรมมาแต่ดั้งเดิม

**การคมนาคม**
รอแดซมีสนามบิน "สนามบินรอแดซ-มาร์ซียัก" ที่ตั้งอยู่ที่เมืองซาล-ลา-ซูร์ส

**อื่น ๆ**
 แบร์นาร์ ลาปอร์ต (Bernard Laporte) เกิดที่รอแดซ- นักท่องเที่ยวราวสิบคนต่อปีหลงมารอแดซเมื่อตั้งใจจะเดินทางไปโรดส์

**เมืองพี่เมืองน้อง**
 GER บัมแบร์ก, เยอรมนี- ARG ปีกูเอ, อาร์เจนตินา

**อ้างอิง**

**แหล่งข้อมูลอื่น**
  เว็บไซต์ทางการ fr-  Office of Tourism in English
หมวดหมู่:เมืองในจังหวัดอาแวรง
ปัวตีเย

ปัวตีเย (Poitiers) เป็นเมืองที่ตั้งอยู่ทางตะวันตกตอนกลางของประเทศฝรั่งเศส ในจังหวัดเวียนของแคว้นปัวตู-ชาร็องต์ ใจกลางเมืองเป็นเมืองที่น่าดูที่ยังคงมีสถาปัตยกรรมที่สำคัญทางประวัติศาสตร์หลงเหลืออยู่ โดยเฉพาะจากสถาปัตยกรรมแบบโรมาเนสก์ ปัวตีเยมีบทบาทสำคัญในประวัติของยุคกลางตอนปลาย

**อ้างอิง**

**แหล่งข้อมูลอื่น**
หมวดหมู่:เมืองในจังหวัดเวียน
เคมบริดจ์เชอร์

เคมบริดจ์เชอร์ (Cambridgeshire, ( Pronunciation)) เป็นมณฑลในอังกฤษในสหราชอาณาจักร ที่ตั้งอยู่ทางภาคตะวันออกของอังกฤษที่มีเขตแดนติดกับมณฑลลิงคอล์นเชอร์ทางตอนเหนือ, มณฑลนอร์ฟอล์กทางตะวันออกเฉียงเหนือ, มณฑลซัฟฟอล์กทางตะวันออก, มณฑลเอสเซกซ์และมณฑลฮาร์ตฟอร์ดเชอร์ทางตอนใต้ และ มณฑลเบดฟอร์ดเชอร์และมณฑลนอร์แทมป์ตันเชอร์ทางตะวันตก เคมบริดจ์เชอร์ปัจจุบันเกิดจากอดีตมณฑลเคมบริดจ์เชอร์เดิม และมณฑลฮันทิงดันเชอร์และไอล์ออฟอีลี (Isle of Ely) และโซคออฟปีเตอร์บะระห์ (Soke of Peterborough) เมืองหลวงของมณฑลคือเคมบริดจ์ เคมบริดจ์เชอร์มีเนื้อที่ 3,389 ตารางกิโลเมตร และมีประชาชนรวมทั้งสิ้นประมาณ 852,523 คน เฉลี่ย 252 คนต่อหนึ่งตารางกิโลเมตร

**อ้างอิง**

**แหล่งข้อมูลอื่น**
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
เชชเชอร์

เชชเชอร์ (Cheshire) เป็นมณฑลในอังกฤษในสหราชอาณาจักร ที่ตั้งอยู่ในภาคตะวันตกเฉียงเหนือของอังกฤษโดยมีเมืองหลวงอยู่ที่นครเชสเตอร์ แม้ว่าเมืองใหญ่ที่สุดจะเป็นวอร์ริงตัน 
เชชเชอร์มีเขตแดนติดกับมณฑลเมอร์ซีย์ไซด์และนครแมนเชสเตอร์และปริมณฑลทางตอนเหนือ, ดาร์บีเชอร์ทางด้านตะวันออก, สแตฟฟอร์ดเชอร์และชร็อปเชอร์ทางด้านใต้ ฟลินท์เชอร์และเร็กแซมในเวลส์ทางตะวันตก 
เชชเชอร์มีเนื้อที่ 2,343 ตารางกิโลเมตร และมีประชาชนรวมทั้งสิ้นประมาณ 1,003,600 คน ถัวเฉลี่ย 428 คนต่อหนึ่งตารางกิโลเมตร

**อ้างอิง**

**แหล่งข้อมูลอื่น**

หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
ดาร์บิเชอร์

ดาร์บิเชอร์ หรือ ดาร์บิเชียร์ (Derbyshire, pron) เป็นมณฑลในอังกฤษในสหราชอาณาจักร ที่ตั้งอยู่ทางภาคมิดแลนด์สตะวันออกของอังกฤษ ดินแดนส่วนใหญ่ของอุทยานแห่งชาติพีคดดิสตริคท์ (Peak District National Park) ตั้งอยู่ในดาร์บิเชอร์ ทางตอนเหนือของมณฑลคาบกับบริเวณแนวเนินเขาเพ็นไนน์ ดาร์บิเชอร์มีเขตแดนติดกับนครแมนเชสเตอร์และปริมณฑล, มณฑลเวสต์ยอร์คเชอร์, เซาท์ยอร์คเชอร์, น็อตติงแฮมเชอร์, เลสเตอร์เชอร์, สตาฟฟอร์ดเชอร์ และ เชสเชอร์ ดาร์บิเชอร์อาจจะอ้างได้ว่าเป็นศูนย์กลางของบริเตน เพราะฟาร์มหนึ่งในดาร์บิเชอร์กล่าวกันว่าเป็นฟาร์มที่ห่างจากทะเลมากที่สุดในบรรดาที่ต่างๆ ในบริเตน  
ดาร์บิเชอร์มีเนื้อที่ 2,625 ตารางกิโลเมตร และมีประชาชนรวมทั้งสิ้นประมาณ 996,000 คน ถัวเฉลี่ย 379 คนต่อหนึ่งตารางกิโลเมตร

**อ้างอิง**

**แหล่งข้อมูลอื่น**
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
บิ๊กอินเจแปน

"บิ๊กอินเจแปน" (Big in Japan) เป็นซิงเกิลแรกของอัลฟาวิลล์และอยู่ในอั้ลบั้มชุด ฟอร์เอเวอร์ยัง
หมวดหมู่:เพลงในปี พ.ศ. 2527
หมวดหมู่:ซิงเกิลในปี พ.ศ. 2527
แป้งข้าวเหนียว

แป้งข้าวเหนียวเป็นแป้งที่ได้จากข้าวเหนียว ในสมัยก่อนได้แป้งโม่ ปัจจุบันนิยมใช้แป้งแห้ง ลักษณะของผงแป้งข้าวเหนียวมีสีขาวนวล สากมือน้อยกว่าแป้งข้าวเจ้า ขนมที่ทำจากแป้งข้าวเหนียวมีความเหนียวนุ่ม เช่น ขนมถั่วแปบ แป้งจี่ ขนมโค ขนมโก๋ไทย ขนมต้ม ขนมบ้าบิ่น ข้าวเหนียวตัด บัวลอย ขนมเทียน ขนมเข่ง ข้าวเหนียวเปียก ขนมหัวล้าน เป็นต้น ถ้าไม่ต้องการให้ขนมเหนียวเกินไป จะผสมแป้งข้าวเจ้าลงไปด้วย ปัจจุบันแป้งข้าวเหนียวมีการแบ่งประเภทมากขึ้น เช่น แบ่งตามวิธีการโม่ ได้แก่ แป้งข้าวเหนียวแบบโม่น้ำ, แป้งข้าวเหนียวแบบโม่แห้ง เป็นต้น

**อ้างอิง**
เพจแป้งชวนชม ชวนทำ ชวนชิม. Varavoot Industry.-  แป้ง:แหล่งที่มาและประโยชน์ของแป้งชนิดต่าง ๆ date=2018-05-16 
ข้าวเหนียว
ขนมแชงม้า

ขนมแชงม้า  (หรือสะกดด้วย ซ เป็น แซงม้า) หรือ ขนมแซงมา เป็นขนมไทยแต่โบราณ มีชื่อปรากฏอยู่ในเพลงกล่อมเด็กว่า
ขนมแชงม้านี้ มีผู้กล่าวว่าเป็นขนมที่ผสมกันระหว่างขนมปลากริมกับขนมไข่เต่า ถ้าตักกินด้วยกันเรียกขนมแชงม้า ถ้ากินอย่างเดียวก็จะเรียกชื่อตามชื่อเดิม ปัจจุบันนิยมเรียกว่า ขนมปลากริมไข่เต่า มากกว่า

**อ้างอิง**
หมวดหมู่:ขนมไทย|ขนม
คริสตียาน มาร์แตล

คริสตียาน มาร์แตล
คริสตียาน มาร์แตล (Christiane Martel) หรือชื่อเดิม คริสตียาน มาญานี (Christiane Magnani) เกิดเมื่อปี ค.ศ. 1932 ที่ปารีส ประเทศฝรั่งเศส เธอเข้าร่วมประกวดนางงามจักรวาลเมื่อ ค.ศ. 1953 ในฐานะประเทศฝรั่งเศส ถึงแม้เธอจะไม่ได้มีตำแหน่งอย่างเป็นทางการว่ามิสฟรานซ์ก็ตาม แต่เธอชนะเลิศการประกวดครั้งนี้ โดยเธอเป็นนางงามจักรวาลคนแรกของฝรั่งเศส และเป็นนางงามจักรวาลคนที่ 2 ของโลก
ปัจจุบันเธอเป็นนักแสดงทางโทรทัศน์ในประเทศเม็กซิโก
หมวดหมู่:ผู้ชนะการประกวดนางงามจักรวาล
หมวดหมู่:บุคคลจากปารีส
หมวดหมู่:บุคคลที่เกิดในปี พ.ศ. 2475
หมวดหมู่:นักแสดงฝรั่งเศส
มิเรียม สตีเวนสัน

มีเรียม แจคเควอลิน สตีเวนสัน (Miriam Jacqueline Stevenson) เป็นชาวอเมริกันผู้ได้รับรางวัลชนะเลิศในการประกวดมิสยูเอสเอใน ค.ศ. 1954 เข้าประกวดในฐานะมิสเซาท์แคโรไลนา เธอเป็นมิสยูเอสเอคนแรกที่ชนะเลิศการประกวดนางงามจักรวาลในปีเดียวกันด้วย
หมวดหมู่:นางงามจักรวาล
หมวดหมู่:มิสยูเอสเอ
หมวดหมู่:บุคคลจากรัฐเซาท์แคโรไลนา
หมวดหมู่:ผู้ชนะการประกวดนางงามจักรวาล
การขายกิจการสถานีโทรทัศน์ในไมอามี่ พ.ศ. 2551

การขายกิจการสถานีโทรทัศน์ในไมอามี่ พ.ศ. 2551 เกิดขึ้นตั้งแต่การรายงานข่าวของ WTVJ และ WPLG ว่า โพสท์ นิวส์วีค จะรับสถานี WTVJ ไปเป็นของโพสท์-นิวส์วีค ซึ่งเป็นที่ถกเถียงกันมานานจน เอ็นบีซียูนิเวอร์แซล ในประกาศว่า มีข่าวลือว่าจะขาย WTVJ ให้โพสท์ นิวส์วีค
แต่ โพสท์ นิวส์วีค ได้ล้มเลิกความพยายามจะรับ WTVJ มาเป็นของโพสท์ นิวส์วีคในวันที่ 28 ธันวาคม 2551

**ดูเพิ่ม**
หมวดหมู่:สถานีโทรทัศน์ในสหรัฐ
หมวดหมู่:พ.ศ. 2551
สนมังกร

สนมังกร (Juniperus chinensis) เป็นไม้ยืนต้นอยู่ในวงศ์ Cupressaceae มีลักษณะรูปทรงพีระมิดความสูง 3-12 เมตร  ลำต้นสีน้ำตาลเข้มแดงเล็กน้อย ใบสีเขียวเข้ม ไม่ผลัดใบ ขึ้นได้ดีในดินทั่วไป ความชื้นปานกลาง ชอบแสงเต็มวัน นิยมปลูกเป็นไม้ประธานในการจัดสวน นิยมปลูกเป็นกลุ่ม 3 หรือ 5 ต้น ปลูกเป็นแนวถนน  การดูแลไม่ควรรดน้ำทรงพุ่มเพราะจะแตกทรงพุ่มไม่สวย

**แหล่งข้อมูลอื่น**
 สนมังกร- Juniperus chinensis
หมวดหมู่:ไม้ยืนต้น
กีฬาแห่งชาติ ครั้งที่ 38

กีฬาแห่งชาติ ครั้งที่ 38 หรือ ตรังเกมส์ โดยจังหวัดตรังเป็นเจ้าภาพ มีการแข่งขันในระหว่างวันที่ 9 - 19 กันยายน พ.ศ. 2552 มีการแข่งขันทั้งสิ้นจำนวน 35 ชนิดกีฬา โดยใช้สนามแข่งขันในจังหวัดตรังทุกชนิดกีฬา

**ประวัติ**
การแข่งขันกีฬาแห่งชาติ “ตรังเกมส์” ซึ่งจังหวัดตรังเป็นเจ้าภาพจัดการแข่งขันระหว่างวันที่ 9 – 19 กันยายน 2552 นั้น นับเป็นครั้งที่ 38 แล้ว ที่กีฬาระดับประเทศรายการนี้ได้มีการจัดต่อเนื่องกันมา โดยแต่ละจังหวัดผลัดเปลี่ยนหมุนเวียนกันเป็นเจ้าภาพ “ตรังเกมส์” การแข่งขันกีฬาแห่งชาติ ครั้งที่ 38 ที่จะจัดขึ้นในระหว่างวันที่ 9–19 กันยายน 2552 ที่จังหวัดตรัง ภายใต้คำขวัญที่กำหนดให้เป็นเกมส์แห่ง “สปีริตและมิตรภาพ” (Spirit&Friendship) มุ่งเน้นการรวมพลังคนเก่ง คนดีของเมืองตรัง สู่ตรังเกมส์ สร้างค่านิยมใหม่และจุดเน้นคือ ความมีมาตรฐานการจัดการแข่งขันนักกีฬายึดมั่นในกฎกติกา พัฒนาสมรรถนะความเป็นเลิศสู่สากล พร้อมทั้งเป็นศูนย์กลางแห่งการเชื่อมความรักความผูกพันและสามัคคีของคนในชาติ

**สัญลักษณ์**
สามัคคี มาสคอตของตรังเกมส์
ออกแบบโดยนำเอา FORMAT ของคนกำลังออกกำลังกายแขนข้างหนึ่งช้อนประคอง LOGO ของกีฬาแห่งชาติไว้ คนออกกำลังกายเป็นเลข 3 ส่วนใต้แขนเลข 8 เหมือนริบบิ้นของนักยิมนาสติก ลีลา ส่วนล่างของสัญลักษณ์ เป็นละลอกคลื่นสัญลักษณ์ส่วน หนึ่งของจังหวัดตรัง

**สัตว์นำโชค**
ใช้ พะยูน ซึ่งเป็นสัตว์เลี้ยงลูกด้วยนมฝูงสุดท้ายในประเทศไทยอาศัยอยู่ในทะเลตรัง เป็นตัวนำโชคชื่อ "นายสามัคคี" เพื่อเป็นสัญลักษณ์ทเป็นศูนย์กลางของการแข่งขันและเป็นสื่อกลางในการสร้างสรรค์ความรักความผูกพันและมิตรภาพของคนไทย

**ชนิดกีฬาที่แข่งขัน**

**จังหวัดที่เข้าร่วมแข่งขัน**

**สรุปเหรียญการแข่งขัน**
พิธีเปิดการแข่งขัน

**อ้างอิง**
38
38
หมวดหมู่:การแข่งขันกีฬาในจังหวัดตรัง
อู๋ เฉิงเอิน

ไฟล์:Xyj-sunwukong.jpg|thumb|บทประพันธ์ ไซอิ๋ว ตีพิมพ์ในยุคแรก ๆ
อู๋ เฉิงเอิน (p=Wú Chéng'ēn, มีชีวิตราวปี ค.ศ. 1505–1580 หรือ 1500-1582) เป็นนักกวีชาวจีน สมัยราชวงศ์หมิง มีชื่อเสียงจากการประพันธ์นิยายอมตะเรื่อง ไซอิ๋ว
เขาเกิดในครอบครัวพ่อค้า พ่อของเขาชอบอ่านหนังสือและสะสมหนังสือไว้มาก เขามีสติปัญญาดีมากมาแต่เด็ก นอกจากชอบอ่านหนังสือแล้วยังศึกษาเรื่องแปลก มหัศจรรย์ เขาศึกษานิทานชาวบ้านซึ่งมีผลต่อการเขียนเรื่อง ไซอิ๋ว ด้วย อู๋ เฉิงเอินสอบเข้ารับราชการตามระบบการศึกษาและสอบคัดเลือกของราชวงศ์หมิงหลายหนแต่สอบไม่ได้ แต่ได้คัดเลือกเป็นกรณีพิเศษไปเป็นปลัดอำเภออยู่พักหนึ่ง แต่ในที่สุดก็ลาออก หันมาเขียนหนังสือ เขามีฝีมือการเขียนทั้งร้อยแก้วและร้อยกรอง ซึ่งตกทอดมาถึงปัจจุบันไม่มาก แต่โด่งดังสุดด้วยเรื่อง ไซอิ๋ว

**อ้างอิง**
หมวดหมู่:บุคคลที่เสียชีวิตในคริสต์ทศวรรษ 1580
หมวดหมู่:บุคคลที่เกิดในคริสต์ทศวรรษ 1500
หมวดหมู่:กวีชาวจีน
หมวดหมู่:บุคคลจากหฺวายอาน
ราชวงศ์ซาวอย

ราชวงศ์ซาวอย (Casa Savoia, House of Savoy) เป็นราชตระกูลที่ก่อตั้งขึ้นในปี ค.ศ. 1003ในภูมิภาคประวัติศาสตร์ซาวอย ราชตระกูลขยายตัวและรุ่งเรืองขึ้นจากราชตระกูลที่ปกครองอาณาจักรเคานท์ในบริเวณซาวอยไปจนในที่สุดก็ได้ปกครองราชอาณาจักรอิตาลีจนกระทั่งปลายสงครามโลกครั้งที่สองเมื่อตำแหน่งพระมหากษัตริย์อิตาลีถูกยุบเลิกในปี ค.ศ. 1946 ราชวงศ์ซาวอยเป็นราชตระกูลที่เก่าที่สุดในโลก , ฝรั่งเศส สเปน และ โครเอเชีย 

**ประวัติ**
ตระกูลซาวอยเริ่มต้นขึ้นพร้อมกับชุมชนอิสระในสวิตเซอร์แลนด์ปัจจุบัน ชื่อของตระกูลมาจากภูมิภาคประวัติศาสตร์ซาวอยที่ในปัจจุบันอยู่ในฝรั่งเศส ต่อมาตระกูลซาวอยก็ขยายตัวจากการเป็นผู้ปกครองบริเวณท้องถิ่นจนในที่สุดก็ได้ปกครองคาบสมุทรอิตาลีเกือบทั้งหมด แต่การขยายตัวมิได้เกิดจากการพิชิตดินแดนแต่การค่อย ๆ ขยายอาณาจักรทีละน้อยโดยการเสกสมรส และการวางแผนทางการเมืองอันฉลาดเฉลียวในการผนวกดินแดนเข้ามาในครอบครอง

**ประวัติเริ่มต้น**
ราชวงศ์ซาวอยสืบเชื้อสายมาจากอุมแบร์โตเคานท์แห่งซาบอเดีย (Humbert I of Savoy)  (ค.ศ. 1003–ค.ศ. 1047 หรือ ค.ศ. 1048) เชื่อกันว่าครอบครัวของอุมแบร์โตเดิมมาจากบริเวณไม่ไกลจากมักเดบวร์ก (Magdeburg) ในแซกโซนี ขณะที่บันทึกแรกที่สุดของตระกูลเป็นบันทึกเกี่ยวกับพี่น้องสองคนในคริสต์ศตวรรษที่ 10 อามาเดอัสและอุมแบร์โต  แม้ว่าเดิมจะเป็นอาณาจักรเคานท์ที่มีฐานะไม่ค่อยดีนัก แต่ต่อมาผู้สืบเชื้อสายของตระกูลนี้เป็นผู้มีความสามารถทางการทูตและสามารถขยายอำนาจควบคุมเส้นทางสำคัญทางยุทธศาสตร์ผ่าน เทือกเขาแอลป์เส้นต่าง ๆ ได้ ลูกชายสองคนของอุมแบร์โตเป็นสังฆราชที่แอบบีแซงต์มอริซบนฝั่งแม่น้ำโรนทางตะวันออกของทะเลสาบเจนีวา และนักบุญมอริซก็ยังคงเป็นนักบุญผู้พิทักษ์ของราชวงศ์ซาวอย
ลูกชายของอุมแบร์โตออตโต เคานท์แห่งซาวอยขึ้นเป็นประมุขของตระกูลในปี ค.ศ. 1051 หลังจาการเสียชีวิตของพี่ชายคนโต อามาเดอัสที่ 1 เคานท์แห่งซาวอย และสมรสกับอเดลเลดแห่งตูรินที่ทำให้อาณาจักรมาควิสแห่งซูซาพร้อมด้วยเมืองตูรินและพิเนโรโลตกมาอยู่ในเป็นสมบัติของตระกูลซาวอย  ความสามารถทางการทูตนี้ทำให้มหาอำนาจในยุโรปที่รวมทั้งฝรั่งเศส อังกฤษ และ สเปน หันมาฟังความเห็นของดยุคแห่งซาวอย

**อ้างอิง**

**ดูเพิ่ม**
 อาณาจักรดยุคแห่งซาวอย- ประวัติศาสตร์อิตาลี - ประวัติศาสตร์ฝรั่งเศส - ประวัติศาสตร์สเปน - ประวัติศาสตร์โครเอเชีย 

**แหล่งข้อมูลอื่น**
หมวดหมู่:ประวัติศาสตร์ยุโรป
หมวดหมู่:ประวัติศาสตร์สเปน
หมวดหมู่:ประวัติศาสตร์โครเอเชีย
หมวดหมู่:ประวัติศาสตร์อิตาลี
สมเด็จพระเจ้าอุมแบร์โตที่ 2 แห่งอิตาลี

สมเด็จพระเจ้าอุมแบร์โตที่ 2 หรือ สมเด็จพระเจ้าฮัมเบิร์ตที่ 2 (Umberto II; Umberto II of Italy; 15 กันยายน ค.ศ. 1904 - 18 มีนาคม ค.ศ. 1983) ทรงเป็นพระมหากษัตริย์แห่งอิตาลีแห่งราชวงศ์ซาวอย ผู้ทรงครองราชบัลลังก์อิตาลีเป็นเวลา 34 วัน ในระหว่างวันที่ 9 พฤษภาคม ค.ศ. 1946 จนเมื่อสถาบันพระมหากษัตริย์ของอิตาลีถูกยุบเลิกเมื่อวันที่ 12 มิถุนายน ค.ศ. 1946
สมเด็จพระเจ้าอุมแบร์โตที่ 2 เสด็จพระราชสมภพเมื่อวันที่ 15 กันยายน ค.ศ. 1904 ที่ราคโคนิจิในคูนิโอในประเทศอิตาลี พระองค์เป็นพระราชโอรสในพระเจ้าวิตโตรีโอ เอมานูเอเลที่ 3 แห่งอิตาลี และ เอเลนาแห่งมอนเตเนโกร และทรงราชาภิเษกสมรสกับมารี-โจเซแห่งเบลเยียม เมื่อวันที่ 15 กันยายน ค.ศ. 1904 และมีพระราชโอรส-ธิดาด้วยกันสี่พระองค์
สมเด็จพระเจ้าอุมแบร์โตที่ 2 เสด็จสวรรคตเมื่อวันที่ 18 มีนาคม ค.ศ. 1983 ที่เจนีวาในประเทศสวิตเซอร์แลนด์

**พระราชตระกูล**
King Umberto II

**ดูเพิ่ม**
 ราชวงศ์ซาวอย- ประวัติศาสตร์อิตาลี- ผู้อ้างสิทธิในราชบัลลังก์

**อ้างอิง**

**อ่านเพิ่ม**
 url=https://books.google.com/books?id=axgfeXGFvF8C&q=italy+and+its+monarchy+1989
*edition=1st

**แหล่งข้อมูลอื่น**
  Genealogy of recent members of the House of Savoy-  a portrait of his-  Website with Information on Italian Royal news stories- FID=pe/033781
หมวดหมู่:พระมหากษัตริย์อิตาลี
หมวดหมู่:มกุฎราชกุมารแห่งอิตาลี
หมวดหมู่:ราชวงศ์ซาวอย
หมวดหมู่:ผู้รอดชีวิตจากการลอบสังหาร
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายหน้า)
หมวดหมู่:ผู้อ้างสิทธิในราชบัลลังก์
หมวดหมู่:ทหารชาวอิตาลีในสงครามโลกครั้งที่สอง
หมวดหมู่:จอมพลชาวอิตาลี
หมวดหมู่:พระราชโอรสในพระมหากษัตริย์
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชบุตรในพระเจ้าวิตโตรีโอ เอมานูเอเลที่ 3 แห่งอิตาลี
จักรพรรดิไฮน์ริชที่ 5 แห่งจักรวรรดิโรมันอันศักดิ์สิทธิ์

จักรพรรดิไฮน์ริชที่ 5 แห่งจักรวรรดิโรมันอันศักดิ์สิทธิ์ (Kaiser Heinrich V von Heiliges Römisches Reich) (8 พฤศจิกายน ค.ศ. 1086 - 23 พฤษภาคม ค.ศ. 1125) เป็นจักรพรรดิโรมันอันศักดิ์สิทธิ์สมัยราชวงศ์ซาเลียน ผู้ทรงครองราชบัลลังก์ระหว่างปี ค.ศ. 1111 จนเสด็จสวรรคตเมื่อวันที่ 23 พฤษภาคม ค.ศ. 1125 พระองค์เป็นพระราชโอรสในจักรพรรดิไฮน์ริชที่ 4และพระนางเบอร์ธาแห่งซาวอย ไฮน์ริชเป็นจักรพรรดิองค์ที่ 4 และองค์สุดท้ายของราชวงศ์ซาเลียน ที่เป็นรัชสมัยที่ตรงกับสมัยสุดท้ายของข้อขัดแย้งเรื่องการสถาปนาสมณศักดิ์ (Investiture Controversy ) ซึ่งเป็นความขัดแย้งทางอำนาจระหว่างพระสันตะปาปาและพระมหากษัตริย์ในความตกลงระหว่างสันตะปาปากับรัฐบาลที่เวิมส์ (Concordat of Worms) พระองค์ก็ทรงยินยอมต่อข้อเรียกร้องในการปฏิรูปเกรกอเรียน

**พระอิสริยยศ**
 จักรพรรดิโรมันอันศักดิ์สิทธิ์ (ค.ศ. 1111 - ค.ศ. 1125) - พระมหากษัตริย์เยอรมนี (ค.ศ. 1099 - ค.ศ. 1125)- พระมหากษัตริย์อิตาลี (ค.ศ. 1098 - ค.ศ. 1125) - พระมหากษัตริย์อาลส์ (ค.ศ. 1105 - ค.ศ. 1125)

**อ้างอิง**
 H. M. Gwatkin, J. P. Whitney (ed) et al. The Cambridge Medieval History: Volume III. Cambridge University Press, 1926.- John Julius Norwich. The Normans in the South 1016-1130. Longmans: London, 1967.

**ดูเพิ่ม**
 ราชวงศ์ซาเลียน- จักรวรรดิโรมันอันศักดิ์สิทธิ์- รายพระนามกษัตริย์และจักรพรรดิเยอรมัน
หมวดหมู่:บุคคลที่เกิดในปี พ.ศ. 1629
หมวดหมู่:จักรพรรดิโรมันอันศักดิ์สิทธิ์
หมวดหมู่:พระมหากษัตริย์เยอรมนี
หมวดหมู่:พระมหากษัตริย์อิตาลี
หมวดหมู่:ราชวงศ์ซาเลียน
หมวดหมู่:พระมหากษัตริย์บูร์กอญ
ราชวงศ์อ็อทโท

ตารางราชวงศ์อ็อทโท
ราชวงศ์อ็อทโท (Ottonian dynasty) เป็นราชตระกูลของพระเจ้าแผ่นดินเยอรมันที่รุ่งเรืองระหว่าง ค.ศ. 919 จนถึง ค.ศ. 1024 ชื่อของราชวงศ์ตั้งตามอ็อทโทที่ 1 มหาราช ผู้สถาปนาราชวงศ์ บางครั้งราชวงศ์นี้ก็เรียกว่า “ราชวงศ์ซัคเซิน” ตามที่มาของบรรบุรุษของราชวงศ์ หรือบางครั้งก็เรียกว่า “ลึยโดลฟิงส์” (Liudolfings) ตามนามของลึยโดลฟ์ ดยุคแห่งซัคเซิน องค์ปฐมวงศ์ ราชวงศ์อ็อทโทถือกันว่าเป็นราชวงศ์แรกของจักรวรรดิโรมันอันศักดิ์สิทธิ์ ต่อจากราชวงศ์การอแล็งเฌียง

**อ้างอิง**
 Karl Leyser, "Ottonian Government" The English Historical Review 96.381 (October 1981), pp 721-753. 

**ดูเพิ่ม**
 ประวัติศาสตร์เยอรมนี
มาร์ก นอฟเลอร์

มาร์ก นอฟเลอร์ โอบีอี (Mark Freuder Knopfler, เกิด 12 สิงหาคม ค.ศ. 1949) นักกีตาร์ นักร้อง นักแต่งเพลงและดนตรีประกอบภาพยนตร์ชาวอังกฤษ เป็นผู้ก่อตั้งวงดนตรีร็อก ไดร์ สเตรทส์ ร่วมกับเดวิด นอฟเลอร์ ผู้เป็นน้องชายในปี ค.ศ. 1977  หลังจากไดร์สเตรทส์ยุบวงในปี ค.ศ. 1995 มาร์ก นอฟเลอร์ยังคงเล่นดนตรีในฐานะศิลปินเดี่ยว และเป็นนักดนตรีรับเชิญให้กับผลงานของศิลปินอื่น เช่น บ็อบ ไดแลน ไบรอัน เฟอร์รี อีริก แคลปตัน เจฟฟ์ ฮีลีย์ จอห์น โฟเกอร์ทีย์ สตีลีย์ แดน และ เชท แอทกินส์
มาร์ก นอฟเลอร์ยังมีผลงานทำดนตรีประกอบภาพยนตร์จำนวนหลายเรื่อง ได้แก่   Local Hero (1983), Cal (1984), Last Exit to Brooklyn (1989), Metroland (1997), Wag the Dog (1997) และ The Princess Bride (1987)  
มาร์ก นอฟเลอร์ได้รับรางวัลแกรมมี สาขาเพลงแห่งปี 1986 จากผลงานแต่งเพลง 'Money for Nothing'  จาก Brothers in Arms อัลบั้มที่ 5 ของวงไดร์สเตรทส์ ที่เป็นผลงานชุดที่ขายดีที่สุด ติดอันดับในชาร์ตนานถึง 228 สัปดาห์
มาร์ก นอฟเลอร์ได้รับการจัดอันดับโดยนิตยสารโรลลิงสโตน ติดอันดับที่ 27 จาก 100 นักกีตาร์ยอดเยี่ยมตลอดกาล  ผลงานของเขาและไดร์สเตรทส์มียอดขายทั้งสิ้นกว่า 120 ล้านแผ่น 

**อ้างอิง**

**แหล่งข้อมูลอื่น**
  Official website-  Mark Knopfler News- name=Mark Knopfler
หมวดหมู่:นักดนตรีร็อกชาวอังกฤษ
หมวดหมู่:นักกีตาร์ชาวสหราชอาณาจักร
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดเมอร์คิวรีเรเคิดส์
หมวดหมู่:บุคคลจากกลาสโกว์
หมวดหมู่:นักดนตรีชาวสกอตแลนด์
ออร์เลอ็อง

ออร์เลอ็อง (Orléans) เป็นเมืองที่ตั้งอยู่ทางตอนเหนือของประเทศฝรั่งเศส ราว 130 ทางตะวันตกเฉียงใต้ของกรุงปารีส เป็นเมืองหลักของจังหวัดลัวแรในแคว้นซ็องทร์-วาลเดอลัวร์ ตัวเมืองตั้งอยู่บนฝั่งแม่น้ำลัวร์ ตรงที่แม่น้ำโค้งไปทางใต้ไปยังมาซิฟซ็องทราล

**อ้างอิง**

**ดูเพิ่ม**
 การล้อมเมืองออร์เลอ็อง 

**แหล่งข้อมูลอื่น**
หมวดหมู่:เมืองในจังหวัดลัวแร
อาเมียง

อาเมียง (Amiens) เป็นเมืองหลวงของจังหวัดซอมในแคว้นปีการ์ดีในประเทศฝรั่งเศส เมืองอาเมียงตั้งอยู่ทางเหนือของฝรั่งเศส ราว 120 กิโลเมตรทางตอนเหนือของกรุงปารีส 

**สถานที่สำคัญ**
 มหาวิหารอาเมียง

**อ้างอิง**

**แหล่งข้อมูลอื่น**
  Official website- Hortillons: http://perso.club-internet.fr/claudine.bienaime/parcsjardins.htm#parchortillons-   The Cathedral of Amiens colored !-  Columbia University Media Center for Art History - Amiens Cathedral Website date=2004-04-01 -  Amiens date=2006-05-20  - Business Directory-  Pictures of Amiens and the Somme date=2007-09-27 -  Old Postcards of Amiens-  Photos of Amiens in 3d (Anaglyphs) date=2016-03-04 
หมวดหมู่:เมืองในจังหวัดซอม
ล็อง

ล็อง (Laon) เมืองล็องเป็นเมืองหลวงของจังหวัดแอนในแคว้นปีการ์ดีในประเทศฝรั่งเศส เมืองล็องตั้งอยู่ทางตอนเหนือของฝรั่งเศส มีความสำคัญมาตั้งแต่สมัยโรมัน

**สถานที่สำคัญ**
 มหาวิหารแห่งล็อง

**แหล่งข้อมูลอื่น**
    Welcome on the site not Official of LAON, Medievale City date=2007-03-19 -  City council website
หมวดหมู่:เมืองในจังหวัดแอน
อีเรเพลสอเบิล

"อีเรเพลสอเบิล" (Irreplaceable) คือเพลงของบียอนเซ่ โนวส์ นักร้องสาวแนวอาร์แอนด์บี ชาวอเมริกัน ซึ่งแต่งขึ้นโดย นี-โย, Tor Erik Hermansen, Mikkel S. Eriksen, Espen Lind, Amund Bjørklund, และผลิตขึ้นโดย Stargateและโนวส์ สำหรับอัลบั้มเดี่ยวชุดที่สองของเธอ อัลบั้มบี'เดย์
"อีเรเพลสอเบิล"ได้วางจำหน่ายเมื่อวันที่ 5 ธันวาคม พ.ศ. 2549 ในสหรัฐอเมริกา โดยเป็นซิงเกิลที่ 3 จากอัลบั้ม เพลงนี้ประสบความสำเร็จไปทั่วโลกทั้งในด้านของยอดจำหน่ายและในด้านของคำวิจารณ์ ทำให้เพลงนี้เป็นซิงเกิลที่มียอดจำหน่ายสูงสุดลำดับที่สองของการเป็นศิลปินเดี่ยวของโนวส์ต่อมาจากเพลงเครซีอินเลิฟและเป็นซิงเกิลที่ประสบความสำเร็จมากที่สุดจากอัลบั้มบี'เดย์ ซิงเกิลนี้ติดอันดับหนึ่งบนชาร์ตบิลบอร์ดฮอต 100 ถึง 10 สัปดาห์ มีระดับยอดขายที่ระดับดับ 3×แพลตินัม และเป็นซิงเกิลที่ขายดีและมียอดขายสูงสุดใน พ.ศ. 2550
เพลงนี้ได้รับรางวัลจากโซลเทรนมิวสิกอวอร์ดและเข้าชิงรางวัลแกรมมี สาขาบันทึกเสียงแห่งปี สำหรับมิวสิกวิดีโอเพลงนี้เป็นวิดีโอเปิดตัววงดนตรีของเธอ ชูก้ามาม่า และทำรางวัลให้กับโนวส์มากมาย

**รายชื่อเพลงและรูปแบบ**
US Remixes - EP
# "Irreplaceable" (Ralphi & Craig Club Radio Remix) - 4:08
# "Irreplaceable" (Ralphi & Craig Club Voc Remix) - 8:51
# "Irreplaceable" (Ralphi Rosario Dub Remix) - 9:27
# "Irreplaceable" (Maurice Joshua Remix Edit) - 4:03
# "Irreplaceable" (Maurice Joshua Club Remix) - 7:06
# "Irreplaceable" (Featuring Ghostface Killah) - 4:45
# "Irreplaceable" (DJ Speedy Remix) - 4:20
Australian EP
# "Irreplaceable" (Album Version) - 3:47
# "Déjà Vu" (Freemasons Club Mix) - 8:05
# "Déjà Vu" (The Remix) - 3:54
German single
# "Irreplaceable" (Album Version) - 3:47
# "Ring the Alarm" (Freemasons Club Mix Radio Edit) - 3:27

**ชาร์ต**

**ชาร์ตประจำสัปดาห์**

**ชาร์ตสิ้นปี**

**ชาร์ตปลายทศวรรษ**

**ชาร์ตตลอดกาล**

**การรับรอง**

**ประวัติการวางจำหน่าย**

**อ้างอิง**
หมวดหมู่:ซิงเกิลในปี พ.ศ. 2549
หมวดหมู่:ซิงเกิลในปี พ.ศ. 2550
หมวดหมู่:เพลงของบียอนเซ่ โนวส์
หมวดหมู่:ซิงเกิลอันดับ 1 ในบิลบอร์ดฮอต 100
สวาสดิ์ ไชยคุณา

ศาสตราจารย์สวาสดิ์  ไชยคุนา อธิการบดีวิทยาลัยเทคโนโลยีและอาชีวศึกษาคนแรก (พ.ศ. 2518) เป็นผู้ริเริ่มก่อตั้งวิทยาลัยเทคโนโลยีและอาชีวศึกษา และพัฒนากิจการของวิทยาลัยฯ อย่างต่อเนื่อง จนเป็นที่ยอมรับ นับถือของคณาจารย์ ศิษย์เก่า และนักศึกษา วิทยาลัยเทคโนโลยีและอาชีวศึกษา สถาบันเทคโนโลยีราชมงคล และมหาวิทยาลัยเทคโนโลยีราชมงคลทุกแห่ง
ศ.สวาสดิ์ ไชยคุนา จบการศึกษาชั้นมัธยมที่โรงเรียนปรินส์รอยแยลส์วิทยาลัย เมื่อปี พ.ศ. 2489 สำเร็จการศึกษาระดับปริญญาตรี ด้านรัฐศาสตร์ จากจุฬาลงกรณ์มหาวิทยาลัย (สิงห์ดำ รุ่น 1) เมื่อปี พ.ศ. 2491 และผ่านการอบรมจากวิทยาลัยป้องกันราชอาณาจักร รุ่น 20

**การทำงาน**
สวาสดิ์ ไชยคุณา เริ่มรับราชการเป็นอาจารย์ผู้สอนด้านวิศวกรรมไฟฟ้าสื่อสาร ที่ วิทยาลัยเทคนิคธนบุรี และ วิทยาลัยเทคนิคภาคพายัพ จนได้รับตำแหน่งผู้อำนวยการวิทยาลัยเทคนิคภาคพายัพ จังหวัดเชียงใหม่ ในระหว่างปี พ.ศ. 2506 - พ.ศ. 2515 และเป็นอธิการบดีวิทยาลัยเทคโนโลยีและอาชีวศึกษา ระหว่างปี พ.ศ. 2518 - พ.ศ. 2527 นับเป็นอธิการบดีคนแรกของวิทยาลัย

**เครื่องราชอิสริยาภรณ์**

**อ้างอิง**
หมวดหมู่:นักการศึกษาชาวไทย
หมวดหมู่:วิศวกรชาวไทย
หมวดหมู่:ข้าราชการพลเรือนชาวไทย
หมวดหมู่:อาจารย์คณะวิศวกรรมศาสตร์
หมวดหมู่:ศาสตราจารย์
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีราชมงคลล้านนา
หมวดหมู่:บุคคลจากวิทยาลัยป้องกันราชอาณาจักร
หมวดหมู่:อธิการบดีมหาวิทยาลัยเทคโนโลยีราชมงคล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ปาโมชช์ ถาวรฉันท์

พลเอก ปาโมชช์ ถาวรฉันท์ (15 กุมภาพันธ์ พ.ศ. 2466 - 12 มีนาคม พ.ศ. 2552) อดีตนายทหาร และนักการเมือง อดีตเสนาธิการทหารบก, อดีตเสนาธิการทหาร, อดีตวุฒิสมาชิก

**ประวัติ**

**ชีวิตส่วนตัว**
พล.อ. ปาโมชช์ เกิดที่ ต.ท่าฉลอม อ.เมือง จ.สมุทรสาคร เป็นบุตรชายคนโตจากจำนวน 5 คน ของนายฉันท์ และนางเยื้อน ถาวรฉันท์  
พล.อ. ปาโมชช์ ได้สมรสกับคุณหญิงทรัพย์สิดี ถาวรฉันท์ มีบุตรทั้งหมด 5 คน  

**การศึกษา**
พล.อ. ปาโมชช์ สำเร็จการศึกษาระดับประถมจาก โรงเรียนวัดสระเกศ ในปี พ.ศ. 2479 ระดับมัธยมศึกษาจาก โรงเรียนอำนวยศิลป์ ใน พ.ศ. 2482 สำเร็จการศึกษาจากโรงเรียนเตรียมทหารบก ในปี พ.ศ. 2484 และสำเร็จการศึกษาจากโรงเรียนนายร้อยทหารบก รุ่นที่ 3 ใน พ.ศ. 2487 ได้รับการศึกษาต่างประเทศหลายแห่งเช่น  - หลักสูตรการปฏิบัติการปราบปรามกบฏศึก ฟอร์ทแบลก สหรัฐอเมริกา- หลักสูตรนายทหารข่าวชั้นสูง ฟอร์ดโฮลาเบิร์ด สหรัฐอเมริกา

**การทำงาน**

**ราชการทหาร**
พล.อ. ปาโมชช์ ถาวรฉันท์ ได้เข้ารบในสงครามเกาหลี และปฏิบัติการสู้รบกับผู้ก่อการร้ายคอมมิวนิสต์ ต่อมาได้รับพระบรมราชโองการเป็น ผู้ช่วยทูตทหารบก ประจำสถานเอกอัครราชทูตไทย ณ กรุงวอชิงตัน ดี.ซี. ใน พ.ศ. 2511 ซึ่งในขณะนั้น ฯพณฯ ท่านอานันท์ ปันยารชุน ดำรงตำแหน่งเอกอัครราชทูต และ พล.อ. สุจินดา คราประยูร ดำรงตำแหน่งรองผู้ช่วยทูตทหารบก ประจำสถานเอกอัครราชทูตที่เดียวกัน 
หลังจากนั้นได้รับพระบรมราชโองการโปรดเกล้าฯ ให้ดำรงตำแหน่งรองแม่ทัพภาคที่ 3 ใน พ.ศ. 2520 เสนาธิการทหารบก ใน พ.ศ. 2524 และตำแหน่งสุดท้ายก่อนเกษียณอายุราชการเป็น เสนาธิการทหาร ใน พ.ศ. 2526
นอกจากนี้ พล.อ. ปาโมชช์ ถาวรฉันท์  รับตำแหน่งราชการพิเศษอื่น ๆ ที่สำคัญเช่น - ราชองครักษ์พิเศษ- นายทหารพิเศษ ประจำกรมทหารราบที่ 1 มหาดเล็กรักษาพระองค์- นายทหารพิเศษ ประจำกรมทหารราบที่ 11 รักษาพระองค์- นายทหารพิเศษ ประจำกรมทหารราบที่ 21 รักษาพระองค์- นายทหารพิเศษ ประจำกรมทหารม้าที่ 1 รักษาพระองค์- นายทหารพิเศษ ประจำกองพันทหารม้าที่ 1 รักษาพระองค์

**ตำแหน่งงานอื่น ๆ**
 พ.ศ. 2526 - พ.ศ. 2532 : นายกสมาคมกรีฑาแห่งประเทศไทย- พ.ศ. 2525 - พ.ศ. 2527 : วุฒิสมาชิก- พ.ศ. 2525 - พ.ศ. 2526 : กรรมการธนาคารทหารไทย- พ.ศ. 2526 - พ.ศ. 2527 : กรรมการสภาทหารผ่านศึก ประเภทประจำการ องค์การสงเคราะห์ทหารผ่านศึก ในพระบรมราชูปถัมภ์- พ.ศ. 2528 - พ.ศ. 2538 : ที่ปรึกษาบริษัทในเครือเจริญโภคภัณฑ์- พ.ศ. 2528 - พ.ศ. 2529 : กรรมการการรถไฟแห่งประเทศไทย- พ.ศ. 2529 - พ.ศ. 2530 : ประธานกรรมการการรถไฟแห่งประเทศไทย- พ.ศ. 2529 - พ.ศ. 2531 : กรรมการบริษัทน้ำตาลวังขนาย- พ.ศ. 2531 - พ.ศ. 2533 : กรรมการสภาทหารผ่านศึก ประเภทนอกประจำการ องค์การสงเคราะห์ทหารผ่านศึก ในพระบรมราชูปถัมภ์

**เครื่องราชอิสริยาภรณ์**

**เครื่องราชอิสริยาภรณ์ไทย**
2515
ปี=2493- พ.ศ. 2500 – 80px เหรียญงานฉลอง 25 พุทธศตวรรษ

**ต่างประเทศ**
 เกาหลีใต้ :
** พ.ศ. 2504 –  80px เครื่องอิสริยาภรณ์กิตติคุณฝ่ายทหาร ชั้นที่ 3 ประดับดาวเงิน- มาเลเซีย :
** พ.ศ. 2526 –  80x80px เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
*USA :
**พ.ศ. ไม่ปรากฏ – 80x80px ลีเจียนออฟเมอริต ชั้นนายทหาร

**อ้างอิง**
 ฝ่ายข่าว ททบ.5 http://www1.tv5.co.th/newss/searchtape3.php?transid=113437fix-attempted=yes - ข่าวช่อง 7 http://www.ch7.com/news/news_royal_detail.aspx?c=1&p=1&d=35564
หมวดหมู่:ทหารบกชาวไทย
หมวดหมู่:บุคคลที่เกิดในปี พ.ศ. 2466
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ราชองครักษ์พิเศษ